Postupak nabave za gospodarske subjekte koji nisu obveznici Zakona o javnoj nabavi sukladno Pravilima o provedbi postupaka nabava za neobveznike Zakona o javnoj nabavi (NOJN)

**DOKUMENTACIJA O NABAVI**

Poziv za dostavu ponuda (javno nadmetanje)

Predmet nabave:

Razvoj, integracija i verifikacija sustava ventilacije i filtracije

**Evidencijski broj nabave: 07/2021**

Zagreb, studeni 2021. godine

SADRŽAJ

[1. OPĆI PODACI 1](#_Toc84246842)

[1.1. Podaci o Naručitelju (NOJN) 1](#_Toc84246843)

[1.2. Podaci o osobi zaduženoj za komunikaciju s ponuditeljima 1](#_Toc84246844)

[1.3. Evidencijski broj nabave 2](#_Toc84246845)

[1.4. Vrsta postupka nabave 2](#_Toc84246846)

[1.5. Vrsta ugovora o nabavi 2](#_Toc84246847)

[1.6. Procijenjena vrijednost nabave 2](#_Toc84246848)

[1.7. Početak postupka nabave 2](#_Toc84246849)

[1.8. Popis gospodarskih subjekata s kojima je Naručitelj u sukobu interesa 2](#_Toc84246850)

[2. PODACI O PREDMETU NABAVE 4](#_Toc84246851)

[2.1. Opis predmeta nabave 4](#_Toc84246852)

[2.2. Opis i oznaka grupa predmeta nabave 4](#_Toc84246853)

[2.3. Mjesto isporuke predmeta nabave 4](#_Toc84246854)

[2.4. Rok izvršenja ugovornih obveza 4](#_Toc84246855)

[3. ROK ZA DOSTAVU PONUDA 5](#_Toc84246856)

[4. OBVEZNI RAZLOZI ISKLJUČENJA PONUDITELJA 5](#_Toc84246857)

[5. KRITERIJ ZA ODABIR PONUDE 7](#_Toc84246858)

[6. PODACI O PONUDI 7](#_Toc84246859)

[6.1. Sadržaj i način izrade ponude 7](#_Toc84246860)

[6.2. Pravila dostave dokumenata 8](#_Toc84246861)

[6.3. Način dostave ponude 8](#_Toc84246862)

[6.4. Izmjena i/ili dopuna ponude i odustajanje od ponude 8](#_Toc84246863)

[6.5. Način određivanja cijene ponude 8](#_Toc84246864)

[6.6. Rok valjanosti ponude 9](#_Toc84246865)

[6.7. Trošak ponude 9](#_Toc84246866)

[7. ODREDBE KOJE SE ODNOSE NA ZAJEDNICU PONUDITELJA 9](#_Toc84246867)

[8. ODREDBE KOJE SE ODNOSE NA PODUGOVARATELJE 9](#_Toc84246868)

[9. PREGLED I OCJENA PONUDA 10](#_Toc84246869)

[9.1. Pojašnjenje i upotpunjavanje 10](#_Toc84246870)

[9.2. Odluka o odabiru ili poništenju 11](#_Toc84246871)

[10. ROK, NAČIN I UVJETI PLAĆANJA 12](#_Toc84246872)

# OPĆI PODACI

# Podaci o Naručitelju (NOJN)

Naziv i sjedište naručitelja: KONČAR - Metalne konstrukcije d.d.

Adresa: Fallerovo šetalište 22, 10 000 Zagreb

OIB: 05214448972

MBS: 080004146

Broj telefona: +385 13666560

Internetska adresa: [www.koncar-mk.hr](http://www.koncar-mk.hr)

Adresa elektroničke pošte: kmk@koncar-mk.hr

Naručitelj provodi projekt, referentne oznake KK.01.2.1.02.0030 sukladno projektnoj prijavi na Poziv za dostavu projektnih prijedloga ''Povećanje razvoja novih proizvoda i usluga koji proizlaze iz aktivnosti istraživanja i razvoja – faza II" referentne oznake poziva KK.01.2.1.02 - inačica 3.

Naručitelj objavljuje Poziv za dostavu ponuda koja uključuje ovu Dokumentaciju o nabavi s pripadajućim prilozima na internetskoj stranici Europskih strukturnih i investicijskih fondova [www.strukturnifondovi.hr](http://www.strukturnifondovi.hr).

# Podaci o osobi zaduženoj za komunikaciju s ponuditeljima

Kontakt osoba naručitelja: Hrvoje Franjić

Telefon: +385 99 357 4721

Elektronička pošta: hrvoje.franjic@koncar-mk.hr

Komunikacija i svaka druga razmjena informacija između naručitelja i gospodarskih subjekata obavljat će se u pisanom obliku. Pisani zahtjev zainteresiranih gospodarskih subjekata za pojašnjenjem dostavlja se putem e-maila: hrvoje.franjic@koncar-mk.hr.

Ako je potrebno, gospodarski subjekti mogu zahtijevati dodatne informacije i objašnjenja vezana uz dokumentaciju za nadmetanje. Dodatne informacije i objašnjenja bit će objavljeni bez navođenja podataka o podnositelju zahtjeva na internetskoj stranici [www.strukturnifondovi.hr](http://www.strukturnifondovi.hr). Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istom mjestu na kojem je objavljen osnovni Poziv za dostavu ponuda, Dokumentacija za nadmetanje i pojašnjenja dokumentacije. Naručitelj će produljiti rok za dostavu ponuda i produljenje će biti razmjerno važnosti pojašnjenja i/ili izmjeni dokumentacije.

# Evidencijski broj nabave

Evidencijski broj nabave: 07/2021

# Vrsta postupka nabave

Postupak nadmetanja s javnom objavom Poziva za dostavu ponuda. Nabava se provodi temeljem Priloga 4. „Postupci nabave za osobe koje nisu obveznici zakona o javnoj nabavi“ verzija 7.0., a koji je sastavni dio dokumentacije Poziva ''Povećanje razvoja novih proizvoda i usluga koji proizlaze iz aktivnosti istraživanja i razvoja – faza II", referentni broj Poziva: KK.01.2.1.02 - inačica 3.

Navedeni Poziv i Prilog 4. verzija 7.0. dostupni su na internetskoj stranici:

<https://efondovi.mrrfeu.hr/MISCms/Pozivi/Poziv?id=367d3301-f50e-496f-80be-2ca140403b5a>

# Vrsta ugovora o nabavi

Ugovor o nabavi usluge i robe.

# Procijenjena vrijednost nabave

Procijenjena vrijednost nabave je 500.000,00 **HRK bez PDV-a**.

# Početak postupka nabave

Postupak nabave započinje objavljivanjem Poziva za dostavu ponuda na internetskoj stranici [www.strukturnifondovi.hr](http://www.strukturnifondovi.hr).

Datum objave je **24.11.2021. godine**.

# Popis gospodarskih subjekata s kojima je Naručitelj u sukobu interesa

Članovi Odbora za nabavu i osobe ovlaštene za zastupanje naručitelja postupaju u skladu s načelima izbjegavanja sukoba interesa te se izuzimaju iz postupka nabave u slučaju postojanja sukoba interesa. Prilikom utvrđivanja postojanja sukoba interesa na odgovarajući način primjenjuju se odredbe važećeg Zakona o javnoj nabavi koje uređuju to pitanje.

Naručitelj ne smije sklapati ugovore o nabavi sa sljedećim gospodarskim subjektima (u svojstvu ponuditelja, člana zajednice ponuditelja, ili podugovaratelja odabranom ponuditelju):

1. KONČAR – ELEKTROINDUSTRIJA d.d., Fallerovo šetalište 22, 10000 Zagreb, OIB: 45050126417
2. KONČAR - Inženjering za energetiku i transport d.d., Fallerovo šetalište 22, 10 000 Zagreb, OIB: 29898970552
3. KONČAR - Aparati i postrojenja d.d., Borongajska cesta 81c, 10000Zagreb, OIB: 92535093725
4. KONČAR - Distributivni i specijalni transformatori d.d., Ul. Josipa Mokrovića 8, 10000 Zagreb, OIB: 49214559889
5. KONČAR - Mjerni transformatori d.d., Ul. Josipa Mokrovića 10, 10000 Zagreb, OIB: 38920486116
6. KONČAR - Elektronika i informatika d.d., Fallerovo šetalište 22, 10000 Zagreb, OIB: 18545665005
7. KONČAR - Električna vozila d.d., Ul. Ante Babaje 10090 Zagreb, OIB: 66253945791
8. KONČAR - Obnovljivi izvori d.o.o., Fallerovo šetalište 22, 10000 Zagreb, OIB: 83974943314
9. KONČAR - Mali električni strojevi d.d., Fallerovo šetalište 22, 10000 Zagreb, OIB: 75531206229
10. KONČAR - Niskonaponske sklopke i prekidači d.o.o., Borongajska cesta 81b, 10000 Zagreb, OIB: 92999467943
11. KONČAR - Institut za elektrotehniku d.d., Fallerovo šetalište 22, 10000 Zagreb, OIB: 37724368086
12. KONČAR - Energetika i usluge d.o.o., Borongajska cesta 81c, 10000 Zagreb, OIB: 00160548872
13. Power Engineer.Transformatory, Poljska, ul. Gdyńska 83, 62-004 Czerwonak, Polska, VAT: PL7773263001
14. Konel Ltd. Sofia, VAT:BG130537982
15. Sunčana elektrana Vis d.o.o., Ulica grada Vukovara 37, 10000 zagreb, OIB: 85899629627
16. Vjetroelektrana Rust d.o.o., Fallerovo šetalište 22, 10000 Zagreb, OIB: 54328811937
17. KONČAR-XD Visokonaponska sklopna postrojenja, Borongajska cesta 81/c, 10000 Zagreb, OIB: 81722268882
18. KONČAR - Energetski transformatori, d.o.o., Ul. Josipa Mokrovića 12, 10090 Zagreb, OIB: 25930736281
19. Elkakon d.o.o., Koledovčina ul. 1, 10000 Zagreb, OIB: 51791005137
20. TBEA KONČAR ltd. (Shenyang), No.32, Kaifa Avenue Economic and Technological Development Zone 110144 SHENYANG CHINA, OIB: 210114774829496
21. KONČAR – kućanski aparati d.d. za trgovinu, Slavonska avenija 16, 10000 Zagreb, OIB: 33117935448
22. KONČAR-GENERATORI I MOTORI d.d., Fallerovo šetalište 22, 10000 Zagreb, OIB: 62216735860
23. KONČAR—ENERGETSKI TRANSFORMATORI d.o.o., Josipa Mokrovića 12, 10000 Zagreb, OIB: 25930736281
24. TEP-Tvornice elektroničkih proizvoda d.o.o., Medarska 69, 10000 Zagreb, OIB: 66879790998

# PODACI O PREDMETU NABAVE

# Opis predmeta nabave

Predmet nabave je razvoj, integracija, verifikacija i isporuka sustava ventilacije i filtracije za:

a) Cjelovit sustav osnovne razine pametnog postrojenja za sušenje tekućih premaza (laboratorijski prototip)

b) Pred – proizvodni prototip pametnog postrojenja za sušenje tekućih premaza (omogućavanje demonstracije rada u simuliranom operativnom okruženju)

U ponudi moraju biti ponuđeni i obuhvaćeni svi zadaci koji su definirani u Opisu posla – Projektnom zadatku (Prilog 7). Predmet nabave treba biti isporučen i u skladu sa Tehničkim karakteristikama i dokumentacijom IC panela (Prilog 10) te Idejnim nacrtom pogona otpreme SK (Prilog 11).

Prilozi 7., 10. i 11. predstavljaju poslovnu tajnu jer sadrže informacije o projektu koji je u fazi industrijskog istraživanja. Zainteresirani ponuditelji mogu preuzeti priloge 7., 10. i 11., ali kako bi vidjeli sadržaj moraju poslati Izjavu o povjerljivosti informacija (prilog 9.) osobi zaduženoj za komunikaciju s ponuditeljima iz točke 1.2., koja će po primitku Izjave, poslati zainteresiranom Gospodarskom subjektu lozinku za otključavanje dokumenta.

Predmet nabave uključuje razvoj, izradu projektne strojarske i elektro dokumentacije te u konačnici isporuku dijelova postrojenja za IC sušenje mokrih premaza. Odabrani ponuditelj dužan je i predati važeću tehničku i atestnu dokumentaciju, sukladno važećim propisima, kao i sva potrebna uputstva za rad.

Sve navedeno ulazi u rok izvršenja predmeta nabave naveden u točki 2.4. ove Dokumentacije o nabavi.

Detaljnije upute i specifikacije predmeta nabave dane su u **Prilogu 7. Opis posla**.

# Opis i oznaka grupa predmeta nabave

Predmet nabave nije podijeljen na grupe nabave iz razloga što je predmet nabave vezan uz jednu lokaciju koja obuhvaća jednu funkcionalnu cjelinu te je istu potrebno ponuditi i isporučiti kao takvu u zadanom roku. Nuđenje po dijelovima predmeta nabave nije dozvoljeno.

# Mjesto isporuke predmeta nabave

Ive Politea 64, 10361 Sesvetski Kraljevec, Hrvatska.

# Rok izvršenja ugovornih obveza

Predviđena je isporuka predmeta nabave u 2 faze:

1. Faza – projektiranje i formuliranje rješenja sa predajom projektne dokumentacije te isporuka laboratorijskog postrojenja sustava ventilacije i filtracije
   1. Rok je 150 dana od potpisa ugovora
2. Faza – isporuka i integracija cjelovitog gotovog rješenja
   * Rok je 330 dana od potpisa ugovora

Danom izvršenja predmeta nabave smatra se datum s kojim je predmet nabave isporučen u cijelosti te je izvršena primopredaja predmeta nabave, što se evidentira u potpisanom Zapisniku o primopredaji. Zapisnik o primopredaji i okončani obračun potpisuju odgovorna osoba Naručitelja i Dobavljač.

Dobavljač i Naručitelj imaju pravo na produženje rokova za isporuku u sljedećim slučajevima:

* uslijed nastupa više sile,
* uslijed mjera predviđenih aktima i postupcima javnopravnih tijela, za koje Ponuditelj nije odgovoran,
* uslijed pisanog zahtjeva Naručitelja za prekidom dostave robe,
* uslijed pisanog odobrenja Naručitelja za produženjem roka za dostavu robe,
* neplaćanje isporučene robe od strane Naručitelja ako je zakašnjenje u plaćanju znatno otežalo isporuku robe (zakašnjenja plaćanja do 30 dana ne mogu utjecati na produljenje rokova),
* nepredviđene okolnosti uslijed kojih je došlo do duljeg zastoja ili usporenja pri isporuci robe, a Ponuditelj ih nije mogao otkloniti poduzimanjem odgovarajućih mjera.

Pod višom silom podrazumijevaju se sve one vanjske, izvanredne i nepredvidive okolnosti nastale poslije sklapanja ugovora koje se ne mogu pripisati odgovornosti druge ugovorne strane a koje utječu na tijek isporuke robe (npr. prirodni događaji, poplave, požari, terorizam, rat, pandemije).

Ponuditelj i Naručitelj neće u navedenim slučajevima imati međusobnih potraživanja zbog eventualno nastalih troškova uslijed produženja roka isporuke robe.

# ROK ZA DOSTAVU PONUDA

**Datum, vrijeme i mjesto dostave ponuda**

Ponuda, bez obzira na način dostave, mora biti zaprimljena od strane Naručitelja, najkasnije do:

**3.12.2021. godine u 12:00 sati**

na e-mail adresu Naručitelja iz točke 7.3. Dokumentacije o nabavi.

Ponude koje pristignu nakon isteka roka za dostavu ponuda neće biti predmetom ocjene ponuda.

# OBVEZNI RAZLOZI ISKLJUČENJA PONUDITELJA

Ponuditelj je dužan u svojoj ponudi priložiti dokumente kojima se dokazuje da ne postoje razlozi za njegovo isključenje iz postupka nabave. Ponuditelju u izvorniku dostavlja tražene dokumente.

Naručitelj će isključiti Ponuditelja iz postupka nabave:

1. ako je Ponuditelj ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima,
2. ako Ponuditelj nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja,
3. ako je Ponuditelj lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije,
4. ako je Ponuditelj u stečaju, insolventan ili je u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima,
5. ako je Ponuditelj u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način. Težak profesionalni propust je postupanje Ponuditelja u obavljanju njegove profesionalne djelatnosti protivno odgovarajućim propisima, kolektivnim ugovorima, pravilima struke ili sklopljenim ugovorima o nabavi, a koji je takve prirode da čini Ponuditelja neprikladnom i nepouzdanom stranom ugovora o nabavi koji Naručitelj namjerava sklopiti.

Naručitelj prihvaća kao preliminaran dokaz da se Ponuditelj ne nalazi u jednoj od situacija navedenih u ovoj točki ispunjenu i potpisanu izjavu osobe po zakonu ovlaštene za zastupanje gospodarskog subjekta koja se dostavlja u ponudi prema obrascu **Prilog 2** – Izjava o nepostojanju obveznih razloga isključenja.

U slučaju zajednice ponuditelja, okolnosti vezane uz obvezne razloge isključenja utvrđuju se za sve članove zajednice ponuditelja pojedinačno te su svi članovi zajednice ponuditelja obvezni u ponudi dostaviti **Prilog 2** – Izjava o nepostojanju obveznih razloga isključenja potpisana od strane osobe po zakonu ovlaštene za zastupanje gospodarskog subjekta.

Naručitelj može zahtijevati od Ponuditelja (i ako je primjenjivo od svih članova zajednice ponuditelja) da prije sklapanja Ugovora dostavi jedan ili više dokumenata (potvrda, izvoda, i sl.) koji potvrđuju da se Ponuditelj ne nalazi u nekoj od situacija navedenih u ovoj točki, uz preduvjet da se takvi dokumenti izdaju u zemlji sjedišta Ponuditelja te da ih on može ishoditi.

Ako se u državi poslovnog nastana Ponuditelja, odnosno državi čija je osoba ovlaštena za zastupanje Ponuditelja državljanin ne izdaju traženi dokumenti ili ako ne obuhvaćaju sve činjenice koje predstavljaju obvezne razloge za isključenje u smislu ove točke Dokumentacije o nabavi, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom Ponuditelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

# SPOSOBNOST GOSPODARSKIH SUBJEKATA

Ponuditelj je dužan u svojoj ponudi popuniti i priložiti Izjavu o ispunjenju traženih uvjeta sposobnosti za predmetni postupak nabave kojom jamči svoju tehničku sposobnost.

Navedenom izjavom Ponuditelj dokazuje primjerenu sposobnost, što ulijeva sigurnost da će ukoliko bude izabran, pružiti uslugu i robe isporučiti stručno, pravovremeno i profesionalno.

Naručitelj može zahtijevati od Ponuditelja da prije donošenja Odluke o odabiru dostavi dokumentaciju kojom se dokazuje ispunjavanje uvjeta sposobnosti traženih u točki 5.1. ovog Poziva, poput popisa glavnih isporuka roba ili izvršenih poslova te potvrde druge ugovorne strane o uredno izvršenom poslu ili isporučenim robama.

# Tehnička sposobnost

Naručitelj je odredio uvjete tehničke sposobnosti kojima se osigurava da Ponuditelj ima iskustvo i resurse potrebne za izvršenje ugovora o nabavi. Minimalne razine sposobnosti koje se zahtijevaju vezane su uz predmet nabave i razmjerne su predmetu nabave.

Svaki ponuditelj mora dokazati da je uredno izvršio minimalno jednu (1), a maksimalno tri (3) instalacije istog ili sličnog industrijskog postrojenja ili lakirnice u godini u kojoj je započeo postupak nabave i tijekom pet (5) godina koje prethode toj godini. Za navedene instalacije sličnog industrijskog postrojenja ili lakirnice moraju biti izdani pozitivni nalazi i moraju posjedovati sukladnost za puštanje u pogon od strane nadležnih tijela – MUP Sektor za eksplozivne atmosfere. Minimalna kumulativna vrijednost isporučene robe i usluge slične ili iste predmetu nabave mora biti u visini procijenjene vrijednosti nabave, odnosno 500.000,00 kuna.

Kao dokaz ispunjenja uvjeta tehničke sposobnosti ponuditelj mora dostaviti popunjen i potpisan **Prilog 3** – Izjava o ispunjenju uvjeta sposobnosti te **Prilog 8**– Popis isporučene robe, koji je sastavni dio ovog Poziva. Izjavu i popis potpisuje osoba po zakonu ovlaštena za zastupanje gospodarskog subjekta.

Ponuditelj mora u ponudi dostaviti popis isporučene robe. Popis sadrži:

* Naziv druge ugovorne strane,
* Datum kada je roba isporučena,
* Vrijednost isporuke.

Ponuditelj se može u postupku javne nabave radi dokazivanja ispunjavanja tehničkih sposobnosti, osloniti na sposobnost drugih subjekata, bez obzira na pravnu prirodu njihova međusobnog odnosa. Ako se Ponuditelj oslanja na sposobnost drugih gospodarskih subjekata, mora dokazati NOJN-u da će imati na raspolaganju potrebne resurse i reference za izvršenje ugovora, primjerice Izjavom drugog gospodarskog subjekta da će te resurse staviti na raspolaganje Ponuditelju.

Zajednica gospodarskih subjekata kumulativno (zajednički) dokazuje sposobnost iz ove točke.

# KRITERIJ ZA ODABIR PONUDE

Kriterij odabira ponude je **najniža cijena**.

Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije. Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

# PODACI O PONUDI

# Sadržaj i način izrade ponude

Ponuditelj predaje ponudu u elektroničkom obliku, koja sadrži dokumentaciju složenu te potpisanu na za to predviđenim mjestima od strane osobe ovlaštene za zastupanje gospodarskog subjekta ili osobe koju on opunomoći uz obavezno dostavljanje dokumenta kojim se dokazuje punomoć.

Ponuda mora sadržavati:

* popunjen i potpisan ponudbeni list (**Prilog 1**),
* popunjenu i potpisanu izjavu o nepostojanju obveznih razloga isključenja (**Prilog 2**),
* popunjenu i potpisanu izjavu o ispunjenju uvjeta sposobnosti (**Prilog 3**),
* podatke o podugovarateljima (ako je primjenjivo) (**Prilog 4**),
* podaci o zajednici ponuditelja (ako je primjenjivo) **(Prilog 5)**
* troškovnik **(Prilog 6)**
* opis posla- projektni zadatak **(Prilog 7)**
* popis isporučene robe **(Prilog 8)**
* izjava o povjerljivosti informacija **(Prilog 9)**
* jamstvo za ozbiljnost ponude

Nije dopušteno nuđenje varijanti (alternativnih) ponuda.

Ponuda mora biti poslana elektroničkim putem. Pri izradi ponude, ponuditelj se mora pridržavati zahtjeva i uvjeta iz ove Dokumentacije o nabavi. Ponuditelj ne smije mijenjati i nadopunjavati tekst Dokumentacije o nabavi. Ponuda se zajedno s pripadajućom dokumentacijom izrađuje na hrvatskom ili engleskom jeziku i latiničnom pismu. Moguće je navesti pojmove, nazive projekata ili publikacije i sl. na stranom jeziku. Ponuditeljima je dozvoljeno u ponudi koristiti pojedine izraze koji se smatraju internacionalizmima.

Dijelovi ponude koji se odnose na dokaze jednakovrijednosti ili tehničke karakteristike opreme (katalozi, brošure, tehnički listovi i sl.) mogu biti na engleskom jeziku.

Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv (npr. nije dopustivo brisanje, premazivanje ili uklanjanje slova ili otisaka). Ispravci moraju uz navod datuma biti potvrđeni potpisom Ponuditelja.

# Pravila dostave dokumenata

Sve tražene dokumente i dokaze koji se dostavljaju, Ponuditelji dostavljaju elektroničkim putem na mail iz točke 7.3. U slučaju postojanja sumnje u istinitost podataka u priloženim dokumentima ili izjavama ponuditelja iz ove točke, naručitelj se može obratiti i nadležnim tijelima radi dobivanja informacija o situaciji tih ponuditelja, a u slučaju da se radi o ponuditelju sa sjedištem u drugoj državi naručitelj može zatražiti suradnju nadležnih vlasti.

# Način dostave ponude

Ponuda se dostavlja elektroničkim putem na e-mail adresu:

hrvoje.franjic@koncar-mk.hr

Otvaranje ponuda nije javno.

# Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

Ukoliko izmjenom ili dopunom ponude ponuditelj mijenja cijenu, uz dostavu izmjene ili dopune ponude je potrebno dostaviti i potpuno popunjen novi Troškovnik s izmijenjenim jediničnim cijenama. U slučaju da Ponuditelj ne postupi sukladno ovim uputama, Naručitelj može takvu ponudu smatrati nepotpunom i neprihvatljivom.

Ponuditelj može do isteka roka za dostavu ponude izjavom odustati od svoje dostavljene ponude. Izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju ponuda se smatra nevažećom.

# Način određivanja cijene ponude

Ponuditelj dostavlja ponudu, uključujući i tražena jamstva, s cijenom u kunama (HRK) ili u eurima (EUR). Cijena ponude piše se brojkama u apsolutnom iznosu. Ako cijena ponude nije iskazana u kunama, radi usporedivosti ponuda, cijene ponuda preračunavat će se u kune (HRK) prema srednjem tečaju Hrvatske narodne banke (HNB) važećem na dan objave Poziva za dostavu ponuda. Ponuditelj je dužan ponuditi, tj. upisati cijenu (zaokruženu na dvije decimale) za svaku stavku Troškovnika te cijenu ponude, na način kako je to određeno Troškovnikom, kao i upisati cijenu ponude, na način kako je to određeno u Ponudbenom listu. U cijenu ponude moraju biti uračunati svi troškovi i popusti.

Ponuditelj je obvezan prije dostavljanja ponude proučiti kompletnu dokumentaciju za nadmetanje temeljem koje će ponuditi predmet nabave.

Ako Ponuditelj ili član zajednice ponuditelja nije u sustavu PDV-a, tada je to potrebno naznačiti u Ponudbenom listu.

# Rok valjanosti ponude

Rok valjanosti ponude je najmanje **60 dana** od isteka roka za dostavu ponuda. Naručitelj će odbiti ponudu čija je valjanost kraća od zahtijevane. Ako istekne rok valjanosti ponude, Naručitelj će tražiti njegovo produljenje i u tu svrhu dati primjereni rok ponuditelju. Na zahtjev Naručitelja, Ponuditelj može produžiti rok valjanosti svoje ponude.

# Trošak ponude

Trošak pripreme i podnošenja ponude u cijelosti snosi Ponuditelj.

# ODREDBE KOJE SE ODNOSE NA ZAJEDNICU PONUDITELJA

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna. Ponuda zajednice ponuditelja mora sadržavati podatke o svakom članu zajednice ponuditelja, kako je određeno u **Prilogu 5** Podaci o zajednici ponuditelja. U zajedničkoj ponudi mora biti navedeno koji će dio ugovora o javnoj nabavi (predmet, stavka troškovnika, količina) izvršavati pojedini član zajednice ponuditelja. Svaki član iz zajednice Ponuditelja dužan je uz zajedničku ponudu dostaviti Izjavu iz **Priloga 2** da se ne nalazi ni u jednom od slučajeva isključenja (**Točka 4.** Dokumentacije).

Naručitelj neposredno plaća svakom članu zajednice ponuditelja za onaj dio ugovora koji je on izvršio sukladno točki 12. ove Dokumentacije o nabavi.

# ODREDBE KOJE SE ODNOSE NA PODUGOVARATELJE

Ponuditelj, odnosno zajednica ponuditelja, koji namjerava ustupiti dio ili dijelove ponude podugovarateljima, u svojoj ponudi mora jasno navesti podatke o svim podugovarateljima (naziv i sjedište) i podatke o dijelu ugovora koji namjerava dati u podugovor, odnosno koje stavke iz troškovnika (**Prilog 6**) te u tu svrhu ispuniti i dostaviti **Prilog 4.** ove Dokumentacije o nabavi. Ponuditelj je dužan za podugovarateljima dostaviti Izjavu iz **Priloga 2**. Dokumentacije da se ne nalazi ni u jednom od slučajeva isključenja (**Točka 4.** Dokumentacije).

Sudjelovanje podugovaratelja ne utječe na odgovornost ponuditelja za izvršenje ugovora o nabavi.

Ako je odabrani ponuditelj dio ugovora o nabavi dao u podugovor, dostavljeni podaci o podugovaratelju bit će obavezno navedeni u ugovoru o nabavi.

Naručitelj je obvezan neposredno plaćati podugovaratelju za dio ugovora koji je izvršio podugovaratelj. Odabrani ponuditelj mora svom računu priložiti račune svojih podugovaratelja koje je prethodno potvrdio.

Odabrani ponuditelj može tijekom izvršenja ugovora o nabavi od naručitelja zahtijevati:

- promjenu podugovaratelja za onaj dio ugovora o nabavi koji je prethodno dao u podugovor,

- preuzimanje izvršenja dijela ugovora o nabavi koji je prethodno dao u podugovor,

- uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o nabavi neovisno o tome je li prethodno dao dio ugovora o nabavi u podugovor ili ne.

Ukoliko odabrani ponuditelj zatraži od naručitelja promjenu podugovaratelja ili uvođenje jednog ili više novih podugovaratelja, mora naručitelju dostaviti podatke (naziv ili tvrtka, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i IBAN podugovaratelja, predmet, količina, vrijednost podugovora i postotni dio ugovora o nabavi koji se daje u podugovor ) te dostaviti **Prilog 2**. Dokumentacije da se ne nalazi ni u jednom od slučajeva isključenja (**Točka 4.** Dokumentacije) za novog podugovaratelja.

# PREGLED I OCJENA PONUDA

Odbor za nabavu nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Dokumentacije o nabavi.

U postupku pregleda i ocjene ponuda Naručitelj vrši:

- provjeru formalne sukladnosti,

- provjeru postojanja razloga isključenja i ispunjenja uvjeta sposobnosti,

- provjeru tehničke sukladnosti,

- evaluaciju ponuda na temelju prethodno objavljenih kriterija za odabir.

# Pojašnjenje i upotpunjavanje

U postupku pregleda i ocjene ponuda NOJN može pozvati ponuditelje da u primjerenom roku, ne kraćem od **pet (5)** kalendarskih dana, pojašnjenjem ili upotpunjavanjem u vezi s dokumentima traženim u odnosu na postojanje razloga isključenja i uvjete sposobnosti te certifikate o sukladnosti s određenim normama, uklone pogreške, nedostatke ili nejasnoće koje se mogu ukloniti, pri čemu se pojašnjenje ili upotpunjavanje u vezi s navedenim dokumentima ne smatra izmjenom ponude (ako su ti uvjeti postavljeni u dokumentaciji za nadmetanje).

U postupku pregleda i ocjene ponuda NOJN može pozvati ponuditelje da u roku, ne kraćem od **pet (5)** kalendarskih dana, pojasne pojedine elemente ponude u dijelu koji se odnosi na ponuđeni predmet nabave. Pojašnjenje ne smije rezultirati izmjenom ponude.

# Odluka o odabiru ili poništenju

Naručitelj (NOJN) je obvezan na temelju rezultata pregleda i ocjene ponuda odbiti:

* ponudu koja nije cjelovita (ne sadrži sve Dokumentacijom o nabavi propisane obvezene elemente),
* ponudu koja nije u skladu sa odredbama Dokumentacije,
* ponudu u kojoj cijena nije iskazana u apsolutnom iznosu,
* ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,
* ponudu za koju ponuditelj nije pisanim putem prihvatio ispravak računske pogreške,
* ako nisu dostavljena zahtijevana jamstva.

NOJN donosi odluku o odabiru najbolje ponude koja će minimalno sadržavati naziv i adresu odabranog ponuditelja, ukupnu vrijednost odabrane ponude, s i bez PDV-a te datum donošenja i potpis odgovorne osobe.

NOJN će poništiti postupak nabave ako :

- nije pristigla niti jedna ponuda,

- nije zaprimio niti jednu valjanu ponudu,

- nakon isključenja ili odbijanja ponuda ne preostane ni jedna valjana ponuda.

NOJN može poništiti postupak nabave ako:

* je cijena ponude veća od osiguranih sredstava za nabavu,
* se tijekom postupka utvrdi da je Dokumentacija o nabavi manjkava te kao takva ne omogućava učinkovito sklapanje ugovora (primjerice, u dokumentaciji su navedene pogrešne količine predmeta nabave),
* su nastale značajne nove okolnosti vezane uz projekt za koji se provodi nabava.

U slučaju poništenja postupka nabave, NOJN donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo te datum donošenja i potpis odgovorne osobe.

NOJN će sve ponuditelje obavijestiti o konačnom odabiru, i to objavom Odluke o odabiru najbolje ponude ili Odluke o poništenju na način koji je moguće dokazati: slanjem poštom i/ili elektroničkim putem ili kombinacijom tih sredstava.

# JAMSTVA

* 1. **Jamstvo za ozbiljnost ponude**

Ponuditelji kao jamstvo za ozbiljnost ponude obvezni su dostaviti bjanko zadužnicu ili bankovnu garanciju ili uplatiti novčani polog u iznosu od 5.000,00 kuna. (slovima :pet tisuća kuna).

Bjanko zadužnica mora biti solemnizirana od strane javnog bilježnika u visini od 5.000,00 kuna (slovima: pet tisuća kuna).

Ponuditelj može dostaviti bankarsku garanciju u kojoj mora biti navedeno da je korisnik garancije Naručitelj s kojim se sklapa ugovor. Bankarska garancija mora biti bezuvjetna, neopoziva i na „prvi poziv“ korisnika garancije, „bez prigovora“.

Rok valjanosti garancije mora biti minimalno u trajanju valjanosti ponude – 60 (šezdeset) dana od isteka roka za podnošenje ponude.

Način dostave jamstva: U izvorniku. Jamstvo ne smije biti ni na koji način oštećeno (bušenjem, klamanjem i sl.), a što bi onemogućilo valjanost istog.

Ponuditelj može neovisno o sredstvu jamstva koje je NOJN odredio kao jamstvo za ozbiljnost ponude uplatiti novčani polog u traženom iznosu na transakcijski račun broj IBAN: **HR1024070001500010007**, model: 07-2021 i poziv na broj: HR00 - OIB ponuditelja.

**U tom slučaju ponuditelj u ponudi prilažu dokaz o uplati**. Dokaz o plaćanju novčanog pologa na temelju kojeg se može utvrditi da je transakcija izvršena smatraju se i neovjerene preslike i ispisi provedenih naloga za plaćanje.

Ponuditelji, uključujući i zajednice ponuditelja imaju mogućnost predaje jamstva za ozbiljnost ponude u eurima. Ako jamstvo za ozbiljnost ponude nije iskazano u kunama, radi usporedivosti ponuda, iznos jamstva preračunavat će se u kune (HRK) prema srednjem tečaju Hrvatske narodne banke (HNB) važećem na dan objave Poziva za dostavu ponuda.

Jamstvo će se naplatiti u slučaju:

* odustajanja Ponuditelja od svoje ponude u roku njezine valjanosti,
* nedostavljanja izvornika ili ovjerene preslike dokaza, a na zahtjev Naručitelja,
* odbijanja potpisivanja Ugovora,
* nedostavljanja jamstva za uredno izvršenje Ugovora
* neprihvaćanja ispravka računske greške

Ako istekne rok valjanosti ponude, Naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku.

Ako jamstvo za ozbiljnost ponude ne bude naplaćeno Naručitelj će ga vratiti Ponuditelju neposredno nakon potpisivanja ugovora.

11.2.  **Jamstvo za uredno ispunjenje ugovora**

Odabrani Ponuditelj je dužan u roku od 10 (deset) dana od dana potpisa Ugovora uručiti Naručitelju jamstvo za uredno ispunjenje ugovora za slučaj povrede ugovornih obveza u obliku bjanko zadužnice ili kao novčani polog.

Bjanko zadužnica mora biti solemnizirana od strane javnog bilježnika u visini od 10% (deset posto) ugovorenog iznosa bez PDV-a.

Ponuditelj može neovisno o sredstvu jamstva koje je NOJN odredio kao jamstvo za ozbiljnost ponude uplatiti novčani polog u traženom iznosu na transakcijski račun broj IBAN: **HR1024070001500010007**, model: 07-2021 i poziv na broj: HR00 - OIB ponuditelja.

U tom slučaju ponuditelj u ponudi prilažu dokaz o uplati. Dokaz o plaćanju novčanog pologa na temelju kojeg se može utvrditi da je transakcija izvršena smatraju se i neovjerene preslike i ispisi provedenih naloga za plaćanje.

# ROK, NAČIN I UVJETI PLAĆANJA

# 

Plaćanje će se izvršiti sljedećom dinamikom prema fazama izvršenja predmeta nabave:

1. Faza – projektiranje i formuliranje rješenja zaključno sa predajom projektne dokumentacije te isporuka laboratorijskog postrojenja sustava ventilacije i filtracije
   * Plaćanje će se izvršiti po predaji projektne dokumentacije, u iznosu od 60% ukupne iskazane cijene prve faze u troškovniku.
   * Ostalih 40% platiti će se po isporuci i montaži laboratorijskog postrojenja sustava ventilacije i filtracije.
2. Faza – isporuka i integracija cjelovitog gotovog rješenja

* Plaćanje će se izvršiti po isporuci i integraciji cjelovitog gotovog rješenja u cjelokupnom iznosu iskazane druge faze u troškovniku.

**PRILOZI:**

**PRILOG 1** – Ponudbeni list

**PRILOG 2** – Izjava kojom Ponuditelj dokazuje da ne postoje razlozi isključenja

**PRILOG 3** – Podaci o zajednici ponuditelja

**PRILOG 4** – Podaci o podugovarateljima

**PRILOG 5** – Troškovnik

**PRILOG 6** – Opis posla

**PRILOG 7** – Popis isporučene robe

**PRILOG 8** – Izjava ponuditelja

**PRILOG 9** – Izjava o povjerljivosti informacija

**PRILOG 10** – Tehničke karakteristike i dokumentacija IC panela

**PRILOG 11** – Idejni tlocrt pogona otpreme SK